Floridas "Panthers"

Floridas "Panthers" () ir profesionāls ASV hokeja klubs, kas ir bāzēts Sanraisā, Floridas štatā, ASV. Klubs spēlē Nacionālās hokeja līgas Austrumu konferences Atlantijas okeāna divīzijā. Tas tika dibināts 1993. gadā un kopš dibināšanas brīža spēlē NHL.

Savas pastāvēšanas vēsturē "Panthers" ne reizi nav uzvarējis NHL, 1 reizi ir kļuvis par konferences uzvarētāju, un trīs reizes uzvarējis divīzijā. 1995./96. gada sezonas Stenlija kausa izcīņas finālsērijā viņi zaudēja Kolorādo "Avalanche". Mājas spēles komanda aizvada BB&T Center hallē. Komandas kapteinis ir soms Aleksandrs Barkovs.

Sasniegumi 
 Stenlija kauss: 0

 Konferences čempioni: 1
 1995.—96.

 Divīzijas čempioni: 3
 2011.—12., 2015.—16., 2021.—22.

 Prezidenta kauss: 1
 2021.—22.

Vēsture 
"Panthers" tika izveidota 1993. gadā, un jau 1993.—94. gada sezonā tā uzsāka spēlēt NHL. Par komandas pirmajām zvaigznēm kļuva vārtsargs Džons Vanbīsbruā, kā arī Robs Nīdermaijers un Skots Melanbijs. "Panthers" sezonu noslēdza vien par punktu atpaliekot no vietas Austrumu konferences izslēgšanas kārtā.

1995.—96. gada sezonā "Panthers" regulāro sezonu noslēdza ceturtajā vietā Austrumu konferencē. Komandai izdevās sasniegt Stenlija kausa izcīņas finālu, uzvarot gan Bostonas "Bruins", gan arī Filadelfijas "Flyers" un Pitsburgas "Penguins". Finālsērijā "Panthers" ar 0—4 atzina Kolorādo "Avalanche" pārākumu.

Nākamo sezonu komanda uzsāka ar 17 nezaudētu spēļu sēriju, taču sezonas otrajā pusē komandas panākumi nopluka. 1997.—98. gada sezonā "Panthers" jau vairs neizdevās iekļūt līgas izslēgšanas kārtā. 1998.—99. gada sezonā komandai pievienojās krievu uzbrucējs Pāvels Burē. 1999.—2000. gada sezonā Florida iekļuva Stenlija kausa izcīņā, taču jau pirmajā kārtā piekāpās vēlākajai čempionei Ņūdžersijas "Devils".

Turpmākajos gados komandas sniegums ievērojami kritās. 2001.—02. gada sezonu "Panthers" noslēdza viena ar 60 punktiem. Vien 2011.—12. gada sezonā "Panthers" izdevās kvalificēties Stenlija kausa izcīņai. 2011.—12. gada sezona arī bija pirmā, kurā komandai izdevās izcīnīt uzvaru Atlantijas okeāna divīzijā. Jau pirmajā kārtā "Panthers" septiņās spēlēs piekāpās "Devils", izstājoties no cīņas par Stenlija kausu.

Spēlētāji 
Savulaik komandā spēlējuši tādi spēlētāji kā Skots Melanbijs, Pāvels Burē, Eds Jovanovskis, Rejs Vitnijs un Viktors Kozlovs.

Pašreizējais sastāvs 
Pēdējoreiz atjaunots 2022. gada 7. oktobrī.

Vārtsargi 
 30  Spensers Naits
 72  Sergejs Bobrovskis

Aizsargi 
 4  Maikls Del Zoto
 5  Ārons Ekblads (Kapteiņa palīgs)
 7  Radko Gudass
 18  Marks Stols
 32  Lūkass Kārlsons
 42  Gustavs Forslings
 62  Brendons Montūrs

Uzbrucēji 

 6  Kolins Vaits
 9  Sems Benets

 10  Entonijs Duklē
 12  Ēriks Stols
 13  Sems Reinharts
 15  Antons Lundels
 16  Aleksandrs Barkovs (Kapteinis)
 19  Metjū Tkačuks
 21  Niks Kozinss
 23  Kārters Verhīgs
 27  Ētu Lustarinens
 38  Rūdolfs Balcers
 70  Pātriks Hērnkvists (Kapteiņa palīgs)
 71  Kriss Tīrnijs
 94  Raiens Lombergs

Latvijas hokejisti "Panthers" sastāvā

Līderi

Kluba spēlētāju rekordi 
 Visvairāk gūto vārtu sezonā: Pāvels Burē, 59 (2000.—01.)
 Visvairāk rezultatīvo piespēļu sezonā: Viktors Kozlovs, 53 (1999.—00.)
 Visvairāk gūto punktu sezonā: Pāvels Burē, 94 (1999.—00.)
 Visvairāk soda minūšu sezonā: Pīters Vorels, 354 (2001.—02.)
 Visvairāk gūto punktu sezonā, starp aizsargiem: Roberts Švēla, 57 (1995.—96.)
 Visvairāk gūto punktu sezonā, starp debitantiem: Jese Belanžē, 50 (1993.—94.)

Galvenie treneri 
Rodžers Nilsons (1993—1995)
Dags Maklīns (1995—1997)
Braiens Marejs (1997—1998)
Terijs Marejs (1998—2000)
Dīns Saters (2000—2001)
Maiks Kīnans (2001—2003)
Riks Dadlijs (2003—2004)
Džons Torčeti (2004)
Žaks Martins (2005—2008)
Pīters Debors (2008—2011)
Kevins Dinīns (2011—2013)
Pīters Horačeks (2013—2014)
Žerārs Galants (2014—2016)
Tims Rovs (2016—2017)
Bobs Būgners (2017—2019)
Džoels Kvenvils (2019—2021)
Endrū Brunets (2021—2022)
Pols Morīss (2022—pašlaik)

Kapteiņi 
 Braiens Skradlends (1993—1997)
 Skots Melanbijs (1997—2001)
Rotējošie kapteiņi 2001.—02. gada sezonā
 Pāvels Burē
 Pols Lauss
 Olli Jokinens (2003—2008)
 Braiens Makkeibs (2009—2011)
 Eds Jovanovskis (2013—2014)
 Villijs Mičels (2014—2016)
 Dereks Makenzijs (2016—2018)
 Aleksandrs Barkovs (2018—pašlaik)

Ārējās saites 

 Kluba oficiālā mājaslapa 
 Hockey-Reference profils  
 Kluba fanu oficiālā mājaslapa